**קול קורא להגשת מועמדות למלגות פריפריה ע"ש וונדי פישר ולינדה מירלס לשנה"ל תש"פ**

בית הספר לקולנוע וטלוויזיה ע"ש סטיב טיש מזמין בזאת תלמידות ותלמידים המגיעות/ים מהפריפריה להגיש מועמדות לקבלת מלגת סיוע ייעודית. בית הספר ממליץ על הענקת המלגות על ידי תורמים חיצוניים מתוך הכרה בחשיבות צמצום הפערים החברתיים ובמימוש שוויון הזדמנויות לנגישות להשכלה גבוהה בישראל. יצוין שמדובר במלגה תחרותית. בית הספר אינו מתחייב להמליץ לתורמים על הענקת המלגות במידה שלא יימצאו מועמדות/ים מתאימות/ים.

*תנאים*:

1. המלגה מיועדת לתלמידות/ים מבטיחות/ים מהפריפריה (יישובים המרוחקים ממרכזים עירוניים ראשיים על פי [מדד פריפריאליות](http://www.cbs.gov.il/hodaot2008n/24_08_160b.pdf)), כמו גם מהפריפריה העירונית (ערים ושכונות בחתך סוציו-אקונומי נמוך).
2. המלגות נועדו לתלמידות/ים שממוצע ציוניהם המצטבר מעל 80.
3. המלגות מיועדות לתלמידות/ים בכל מסלולי ושלבי הלימוד בכל התארים בבית הספר. כולל צבירה.

*המסמכים הנדרשים להגשת הבקשה למלגה:*

1. רשומות לימודים רשמיות וסופיות של תואר ראשון/שני/שלישי – בהתאם לתואר אליו רשום המועמד.
2. קורות חיים ורשימת פרסומים אם יש(מידע על השתתפות בכנסים, סרטים שהתקבלו לפסטיבלים, פרסים על תסריטים או סרטים, קבלת מלגות בעבר, פרטי הצטיינות, נא לציין).
3. מכתב אישי ובו הצהרת כוונות בנוגע ליצירה ולמחקר בתחומי הקולנוע, הטלוויזיה והמדיה החדשה.

*מועד הגשה:* 15.12.2019.

יש להגיש עותק קשיח לגברת חלי מנשה במזכירות ועותק במייל rachelme@tauex.tau.ac.il